Հայ ազգային կոնգրեսի ներկայացուցիչ, տնտեսագետ Վահագն Խաչատրյանի խոսքով, տարիներ անց փաստվեց՝ ԵՏՄ-ն նախևառաջ քաղաքական նախագիծ է, ոչ թե՝ տնտեսական: Հատկանշական է, որ ԵՏՄ-ում փոխադարձ առևտուրը կտրուկ անկում ապրեց արևմտյան երկրների կողմից Ռուսաստանի նկատմամբ կիրառված պատժամիջոցներից հետո, որոնք հետևեցին 2014թ․ Ղրիմի բռնազավթմանը․ - «Եթե նույն ազդեցությունն ունեցավ, ինչ որ 2014 թվականին՝ այսինքն Ռուսաստանի տնտեսության կտրուկ նվազում, արտահանման ծավալների նվազում, ներմուծման ծավալների նվազում, արժույթի արժեզրկում, այդ պայմաններում, իհարկե, մեր տնտեսության վրա ազդեցությունը կլինի շատ բացասական, որովհետև ի վերջո մենք ուղղակի կապի մեջ ենք Ռուսաստանի հետ առանց Եվրասիական տնտեսական միության՝ ես նկատի ունեմ տրանսֆերտները, մեր հայկական աշխատուժը, որ ներկայացված է այնտեղ»: